Torkild Haukaas

Torkild Hebbert Haukaas (født 25. desember 1980) er en norsk forretningsmann og politiker (H).

Han er sønn av administrasjonssjef Nils-Gunnar Solli og adjunkt Torunn Haukaas, og vokste opp i Stjørdal og Molde.

Haukaas var medlem av Molde kommunestyre 1999–2004, medlem av Møre og Romsdal fylkesting 1999–2006 og 1. nestleder i Unge Høyres sentralstyre 2004–2006. Han har vært styremedlem i Moldejazz.

Han er utdannet siviløkonom fra NHH fra 2006 med fordypning i finans fra Cornell University. Han har studier i finans fra London Business School og mastergrad i internasjonal politikk fra Columbia University fra 2015. Haukaas har vært praktikant i mediekonsernet Schibsted og journalist i samfunnsavdelingen i VG. I 2008 gikk han inn i ledelsen i oppkjøpsfondet Herkules Capital.

Han var statssekretær med ansvar for økonomi og finans ved Statsministerens kontor i Erna Solbergs regjering 2015–2017.

I 2018 gikk han tilbake til Herkules Capital som én av syv partnere.

Referanser

Eksterne lenker 
 

Statssekretærer fra Høyre
Statssekretærer i Regjeringen Solberg
Høyre-politikere i Møre og Romsdal
Lokalpolitikere i Molde
Unge Høyres ledelse
Norske siviløkonomer fra NHH
Personer fra Molde kommune
Alumni fra Cornell University